armvectores/hy_wikipedia_2023 huggingface dataset:
Տուլկանյան գերեզման

Տուլկանյան գերեզման (իսպ.՝ Cementerio de Tulcán), Էկվադորի հյուսիսում՝ Կարչի պրովինցիայի Տուլկան քաղաքում գտնվող գերեզման։ Գերեզմանը հայտնի է նոճիներով և տոպիար ոճով ձևավորված այգիով։ Բրիտանացի բուսաբան Էնթոնի Ջուլիան Հաքսլին իր՝ «Այգեգործության նկարազարդ պատմություն» գրքում Տուլկանյան գերեզմանն անվանել է աշխարհում այս արվեստի ձեռքբերումներից ամենաակնառու օրինակներից մեկը։
Գերեզմանը գտնվում է Տուլկանի մունիցիպալիտետում և տեղակայված է քաղաքի հյուսիս-արևմուտքում։ Գերեզմանի ընդհանուր մակերեսը կազմում է 8 հա։ Կոլումբարիումներում, սկլեպներում և դամբարաններում ամփոփված է ավելի քան 12 400 աճյուն։ Գերեզմանի այգին, որն զբաղեցնում է մոտ 4 հա տարածք, եզերված է ավելի քան երեք հարյուր ծառեր, որոնք ձևավոր էտած են։ Այն բաժանված է 2 զոնաների․ առաջինը գտնվում է գերեզմանի առաջնամասում և կոչվում է «Հիշողությունների պուրակ» (Parque de los Recuerdos), իսկ երկրորդը՝ առաջինից առանձին, կոչվում է «Աստծո զոհասեղան» (Altar de Dios)։
Տուլկանյան գերեզմանը հիմնվել է 1932 թվականին՝ Սանտյագոյի հին պանթեոնի փոխարեն, որը լրջորեն վնասվել էր 1923 թվականի երկրաշարժի արդյունքում։ Այն ժամանակների կանոնների համաձայն՝ գերեզմանատունը կառուցում էին ոչ բնակելի տարածքներում՝ խուսափելով համաճարակներից։ Կրաքարային բնահողի շնորհիվ գերեզմանատանը լավ են աճում նոճիները։
Գաղափարը՝ գերեզմանատանն այգի հիմնելու, պատկանում էր Խոսե Մարիա Ասել Ֆրանկո Գերրարոյին (իսպ.՝ José María Azael Franco Guerrero), որը 1936 թվականին զբաղեցնում էր Տուլկան մունիցիպալիտետի պուրակների ղեկավարի պաշտոնը։
1984 թվականի մայիսի 28-ին Էկվադորի էկոլոգիական ժառանգության ինստիտուտը գերեզմանը հայտարարել է մշակութային ժառանգության օբյեկտ։ Այդ նույն տարվա օգոստոսի 23-ին Զբոսաշրջության ազգային տնօրինությունն այդ տարածքը հայտարարել է զբոսաշրջային ազգային նշանակության բնական օբյեկտ։
Տուլկանի տեղական խորհրդի որոշմամբ՝ 2005 թվականից գերեզմանը կրում է Խոսե Մարիա Ասաել Ֆրանկո Գերրերոյի անունը։ 2009 թվականին իրականացվեց գերեզմանի վերակառուցումը, անցկացվեց գիշերային լուսավորության համակարգ։


== Տես նաև ==
Գերեզմանոց


== Ծանոթագրություններ ==


== Արտաքին հղումներ ==
Տուլկանի գերեզմանի ձևավոր թփերը (Էկվադոր)
Գերեզման-նոճիանոց Տուլկանում
Ալբեր Պրեժան

Ալբեր Պրեժան (ֆր.՝ Albert Préjean, հոկտեմբերի 27, 1894(1894-10-27) կամ հոկտեմբերի 27, 1893(1893-10-27), Պանտեն - նոյեմբերի 1, 1979(1979-11-01), Փարիզի 16-րդ շրջան, Փարիզ), կինոյի ֆրանսիացի դերասան, երգիչ։


== Կենսագրություն ==

Երիտասարդ տարիքում Պրեժանը բռնցքամարտիկ էր։ Գեղարվեստական ​​կարիերան սկսել է որպես երգիչ և ակրոբատ Փարիզի համերգային սրճարաններում։
Մասնակցել է Առաջին համաշխարհային պատերազմին, հաջողակ կործանիչ օդաչու էր։ Պարգևատրվել է զինվորական խաչով և Պատվո լեգեոնի շքանշանով։ Նա իր առաջին հինգ ֆիլմերը նկարահանել է ֆրանսիացի ռեժիսոր Անրի Դիամանթ-Բերգերի հետ 1921-1923 թվականներին։ Որպես կանոն՝ խաղացել է ժողովրդի միջից դուրս եկած ուժեղ և մեծահոգի հերոսի դեր։
1929 թվականին նա նկարահանել է «L’Aventure de Luna-Park» ֆիլմը Դանիել Պարոլի մասնակցությամբ։
1930 թվականին նկարահանվել է ֆրանսիացի նշանավոր կինոռեժիսոր Ռենե Կլերի «Փարիզի տանիքների տակ» կատակերգության մեջ (որը համարվում է առաջին երաժշտական ֆիլմը Եվրոպայում), որտեղ երգել է գլխավոր երգը։ Ռենե Կլերը Պրեժանին նկարահանել է իր գրեթե բոլոր ֆիլմերում։
Երկրորդ համաշխարհային պատերազմի ժամանակ նա շարունակել է նկարահանվել կինոյում՝ հատկապես խաղալով կոմիսար Մեգրեի դերը։ 1942 թվականի մարտին նա միացել է մի խումբ դերասանների, որոնք գերմանացիների հրավերով այցելում էին Բեռլինի կինոստուդիաներ։ Դա ֆրանսիացի դերասանների և դերասանուհիների մի խումբ էր, ինչպիսիք էին Ռենե Դարիան, Աստորա Ջունին, Վիվիեն Ռոմանսը, Սյուզի Դելերը և Դանիել Դարիոն։ Նա մի քանի շաբաթ բանտարկվել է։ Պատերազմից հետո շարունակել է նկարահանվել կինոնկարներում, բայց նրա կարիերան այլևս երբեք չի հասել այն հզորությանը, որն ուներ պատերազմից առաջ։
1979 թվականին իր որդու՝ Պատրիկ Պրեժանի օգնությամբ հրատարակել է հուշերի գիրք։ Նրա վերջին կինը մահացել է 1986 թվականին։
Ալբերտ Պրեժանը մահացել է 1979 թվականին Փարիզում՝ սրտի կաթվածից։ Թաղված է Օտոյ գերեզմանատանը։


== Ֆիլմագրության ընտրանի ==
1924. Գայլերի հրաշքը՝ զինվոր
1925. Երևակայական ճանապարհորդություն՝ Ալբերտ
1925. Փարիզը քնեց` օդաչու
1925. Մուլեն Ռուժի ուրվականը` լրագրող Ժան Դեգլանդ
1927. Ծղոտե գլխարկ` Ֆերդինանդ
1930. Փարիզի տանիքների տակ՝ Ալբերտ. փողոցային երիտասարդ երգիչ
1932. Սիրային արկածներ
1932. Madame Makes Her Exit
1935. Արքայադուստր Տամ Տամ
1938. Mollenard
1940. Կրիստոբալի ոսկին
1960. Ռումբեր Մոնտե Կառլոյի վրա


=== Կարճամետրաժ ֆիլմեր ===
1929. L'Aventure de Luna-Park
1929. Bluff
1929. C'est à boire...
1929. Le manque de mémoire
1929. Pour passer le temps


== Ծանոթագրություններ ==


== Արտաքին հղումներ ==
L’encinémathèque
Albert Préjean, chanteur
Պիկլիյա

Պիկլիյա (ռուս.՝ Пиклия), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Ներլի գետի աջ ափին՝ 158 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032395
Հիդրոլոգիական ուսումնասիրությունների կոդը - 110003239
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովորուսսկի (Միլլերովսկի շրջան)

Նովորուսսկի (ռուս.՝ Новорусский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վոլոշինսկի գյուղական համայնքի կազմի մեջ։
Գիմարանիա

Գիմարանիա (պորտ.՝ Guimarânia), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարանաիբա նահանգի Կենտրոնական մասում։ Մտնում է Պատուս դի Մինաս գավառի կազմի մեջ։ Բնակչությունը կազմում է 6861 մարդ՝ 2006 թվականի տվյալներով։ Գրավում է 370,807 կմ2 տարածք։ Բնակչության խտությունը կազմում է՝ 18,5 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.045.347,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.222,43 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,776 (տվյալները ՄԱԿ-ի զարգացման ծրագրի)։
Իլմացալու (այլ կիրառումներ)

Իլմացալու անունը կամ տերմինը կարող է վերաբերել հետևյալ հոդվածներին․

Իլմացալու - գյուղ Էստոնիայի Տեհտվեռե շրջանի կազմում։
Իլմացալու - գյուղական ավան Էստոնիայի Տեհտվեռե շրջանի կազմում։
Ուլյանովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Կիրովոգրադի մարզի Բոբրինեցի շրջանում։
Տարածքը՝ 0,21 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տապիա դե Կասարիեգո

Տապիա դե Կասարիեգո (իսպ.` Tapia de Casariego), մունիցիպալիտետ Իսպանիայում`Աստուրիա պրովինցիայում։ Մունիցիպալիտետը գտնվում է Էլ Թո Նավիա շրջանում։ Զբաղեցնում է 65,99 կմ2 տարածք։ Բնակչությունը` 4268 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Página del Ayuntamiento
Federación Asturiana de Concejos Archived 2012-06-21 at the Wayback Machine.
Guía del Occidente. Tapia de Casariego
Tapiegos.com : Página de encuentro para la gente de Tapia de Casariego Archived 2010-01-12 at the Wayback Machine.
фотографические визита в Тапиа-де-Casariego
Վալվազոնե

Վալվազոնե  (իտալերեն՝ Valvasone), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 2190, բնակչության խտություն՝ 114 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 33098։ Հեռախոսային կոդ՝ 0434։
Բնակավայրի հովանավորն է սուրբ Պյոտրը և Պավելը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0434 89081
Էլեկտրոնային հասցե։ valvasone@com-valvasone.regione.fvg.it
Գլխավոր կայք։ http://www.comune.valvasone.pn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկոլայ Չեխով

Նիկոլայ Պավլովիչ Չեխով (ռուս.՝ Николай Павлович Чехов, մայիսի 6 (18), 1858, Տագանրոգ, Եկատերինոսլավի նահանգ, Ռուսական կայսրություն - հունիսի 17 (29), 1889, Sumskoy Uyezd, Խարկովի նահանգ, Ռուսական կայսրություն), ռուս նկարիչ։ 
Անտոն Չեխովի հարազատ եղբայրը։


== Կենսագրություն ==
Ծնվել է 1858 թվականի մայիսի 18-ին (մայիսի 6) Տագանրոգում։ Հայրը Պավել Եգորովիչ Չեխովն էր, մայրը՝ Եվգենյան Յակովլևնա Չեխովան (Մորոզովա)։ Սովորել է Մոսկվայի նկարչության, քանդակագործության և ճարտարապետության ուսումնարանում։ Ուսումնարանի բնօրինակային դասարանը այդ տարիներին վարել է Վասիլի Պերովը։ Համագործակցել է «Մոսկվայի տերևիկ» թերթի, «Ականատես», «Ծղրիդ», «Լույս և ստվեր», «Մոսկվա», «Բեկորներ» ամսագրերի հետ (այդ թվում նկարազարդել է եղբոր մի շարք պատմվածքներ և եղել է մի շարք ծաղրանկարների հեղինակ՝ իր ստորագրությամբ։ Ի տարբերություն եղբայրներ Անտոնի և Ալեքսանդրի՝ հումորային մամուլում ստորագրել է իր իսկական ազգանունը)։ Մասնակցել է Մոսկվայի Քրիստոս Փրկիչ տաճարի պատերի նկարազարդմանը։ Սովորել և ընկերացել է նկարիչներ Իսահակ Լևիտանի, Կոնստանտին Կորովինի և Ֆեոդոր Շեխտելի հետ։ Քաղաքացիական ամուսնության մեջ է եղել Ա. Իպատևա-Գոլդենի հետ։
1883 թվականին դարձել է Ռուսաստանի մարմնամարզական միության հիմնադիրներից մեկը։
Անտոն Չեխովը բազմիցս քննադատել է եղբոր վարած կյանքը և նրա վերաբերմունքը տաղանդին. «կորչում է լավ, ուժեղ ռուսական տաղանդը, կորչում է գրոշների համար»։ Նիկոլայ Չեխովը մահացել է տուբերկուլոզից Խարկովի նահանգում գտնվող Չեխովների ընկեր Լինտվարյովների կալվածքում, այդտեղ էլ թաղվել է։


== Հավաքածուներում գտնվող աշխատանքներ ==
Տագանրոգի գեղարվեստի թանգարան, Տագանրոգ
Տագանրոգի պետական գրական և ճարտարապետական թանգարան-արգելոց, Տագանրոգ
Գրականության պետական թանգարան, Մոսկվա
Մելիխովո (արգելոց-թանգարան), Մելիխովո
Անտոն Չեխովի տուն (Յալթա), Յալթա
Ռուսաստանի պետական գրադարան, Մոսկվա


== Հիշատակ ==

Նիկոլայ Չեխովի գերեզմանը գտնվում է Լուչանսկի գերեզմանոցում, որը գտնվում է Լուկայում (Սումի քաղաքի շրջան, Ուկրաինա)։


== Ծանոթագրություններ ==


=== Գրականություն ===
Чехов М. П. Вокруг Чехова. Встречи и впечатления. М.: Московский рабочий, 1960. — 164 с.
Подорольский А. Художник Н. П. Чехов. — Сумы: Университетская книга, 2007.
Устюгова Т. Семейный талант // Таганрогская правда. — 2008. — 29 мая.
Подорольский А. Н. Художник Николай Чехов. Альбом-каталог. — М.: Планета, МК-периодика, 2008. — 192 с. — ISBN 978-5-903162-04-08.
Подорольский А. Н. Чехов и художники. — М., 2013. С. 6— 43.
ОР РГБ, ф. 331, к. 31, ед.хр. 1. Письма Ал. П. Чехова П. Е. Чехову. 1874—1896


== Արտաքին հղումներ ==
Кончин Е. «Какие же вы, Чеховы, все талантливые!»(չաշխատող հղում)
Художник Николай Чехов. Выставка.(չաշխատող հղում)
Выставка «хороший, сильный русский талант» в Доме-музее А. П. Чехова в Москве
Այրոն շրջան (Միսսուրի)

Անվան այլ կիրառումների համար տե՛ս՝ Այրոն շրջան (այլ կիրառումներ)Այրոն շրջան (անգլ.՝ Iron County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.427 կմ² է, բնակչությունը՝ 10.630 մարդ (2010 թ. տվյալներով)։ Շրջկենտրոնն է Այրոնտոն բնակավայրը։ Կազմավորվել է 1857 թ.։
Մոլգինո (գյուղ, Նովոդուգինսկի շրջան)

Մոլգինո (ռուս.՝ Мольгино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաշիր (համայնք)

Անվան այլ կիրառումների համար տե՛ս՝ Տաշիր (այլ կիրառումներ)Տաշիր, համայնք Լոռու մարզում։ Ներառում է  Տաշիր քաղաքը, Բլագոդարնոյե, Դաշտադեմ, Լեռնահովիտ, Կաթնառատ, Մեդովկա, Կրուգլայա շիշկա, Մեղվահովիտ, Նորամուտ, Նովոսելցովո, Սարատովկա և Գետավան  գյուղերը։ Համայնքը ստեղծվել է 2017 թվականի հունիսի 9 -ին Հայաստանի Ազգային Ժողովում համայնքների խոշորացման օրինագծով։ Կենտրոնը Տաշիր քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Տաշիր համայնքը ստեղծվել է  Տաշիր, Բլագոդարնոյե, Դաշտադեմ, Լեռնահովիտ, Կաթնառատ, Մեդովկա, Կրուգլայա շիշկա, Մեղվահովիտ, Նորամուտ, Նովոսելցովո, Սարատովկա և Գետավան համայնքների միավորումից։ Համայնքի բնակչությունը կազմում է 15,865 մարդ։


== Տնտեսություն ==


== Արտաքին հղումներ ==
Տաշիր - Համայնքի ղեկավար և ավագանի - Համայնքներ - Լոռու մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Մեհմեդ V

Մուհամմեդ V Ռեշադ (օսման.՝ محمد خامس, թուրքերեն՝ Beşinci Mehmet, Reşat Mehmet, նոյեմբերի 2, 1844(1844-11-02)[…], Չըրաղան պալատ, Ստամբուլ, Օսմանյան կայսրություն - հուլիսի 3, 1918(1918-07-03)[…], Ստամբուլ, Օսմանյան կայսրություն), Օսմանյան կայսրության սուլթան 1909- 1918 թթ.։ Աբդուլ Մեջիդ-ի որդին է։


== Ծանոթագրություններ ==


== Գրականություն ==
Гудвин, Джеймсон Часть III. Банкрот // Величие и крах Османской империи: Властелин бескрайних горизонтов. — М.: КоЛибри, 2012. — С. 388—389. — 416 с. — ISBN 978-5-389-02499-1
Alderson, Anthony Dolphin The Structure of the Ottoman Dynasty. — Կաղապար:Oxf.: Clarendon Press, 1956.
The Concubine, the Princess, and the Teacher: Voices from the Ottoman Harem / ed. Douglas Scott Brookes. — University of Texas Press, 2010. — P. 123—140. — ISBN 0292783353, 9780292783355
Küçük, Cevdet Mehmed V // Islam Ansiklopedisi. — İslâm Araştırmaları Merkezi, 2003. — Vol. 28. — P. 418—422.
Mandel, Gabriele Storia dell'harem. — Rusconi, 1992. — 246 p. — ISBN 8818880322, 9788818880328
Somel, Selcuk Akşin Mehmed V (Reşad) // Encyclopedia of the Ottoman Empire / ed. Ga ́bor A ́goston, Bruce Alan Masters. — Infobase Publishing, 2010. — P. 371. — 689 p. — ISBN 1438110251, 9781438110257
Süreyya Mehmed Bey Sicill-i Osmani / ed. Nuri Akbayar. — Istanbul: Tarih Vakfi Yurt Yayınlar, 1996. — Т. 1. — ISBN 975-333-049-5, 975-333-038-3
Uluçay, M. Çağatay Padişahların Kadınları ve Kızları. — Ötüken, 2011. — 312 p. — ISBN 9754378401, 9789754378405
Սելի-Նուռմե

Սելի-Նուռմե (էստ․՝ Seli-Nurme), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաբիհա Ռյուշտյու Բոզջալի

Սաբիհա Ռյուշտյու Բոզջալի (թուրքերեն՝ Sabiha Rüştü Bozcalı, 1904, Ստամբուլ, Օսմանյան կայսրություն - 1998, Թուրքիա), թուրք նկարչուհի, Թուրքիայի առաջին կին նկարազարդողը։


== Կենսագրություն ==
Ծնվել է 1904 թվականին հարուստ ընտանիքում։ Սաբիհայի հայրը ծովակալ էր, նրա երկու պապերը նախարարական պաշտոններ են զբաղեցրել։
Սկսել է նկարել հինգ տարեկանից։ Նկարչության արվեստը նրան սովորեցրել է Ալի Սամի Բոյարը։ 15 տարեկանում նրան ուղարկել են արտասահման սովորելու։ 1928-1929 թվականներին սովորել է Ստամբուլի գեղարվեստի ակադեմիայում։
1938-1943 թվականներին նա մասնակցել է կառավարական ծրագրին, որի նպատակն էր գրավել Թուրքիայի արդիականացման նշանավորելը, իսկ 1939 թվականին այս ծրագրի շրջանակներում նա այցելել է Զոնգուլդակ։
1953 թվականից հետո տարբեր հրատարակչությունների համար աշխատել է որպես նկարազարդող, դրանց թվում էին՝ «Milliyet», «Yeni Sabah», «Hergün», «Havadis», «Cumhuriyet» և «Tercüman»:
Նրա աշխատանքները օգտագործվել են նաև տարբեր հրատարակությունների նկարազարդման համար, որոնց թվում էին Ռեշատ Էկրեմ Քոչուի գրած «Ստամբուլի հանրագիտարանը», ինչպես նաև նկարազարդել է Նեզիհե Արազի, Ջահիթ Ուչուկի և Ռեֆի Ջևադ Ուլունայի գործերը։
Նա նկարել է դիմանկարներ, նատյուրմորտներ և բնանկարներ։ Պոլ Սինյակը Սաբիհա Բոզջալին գնահատել է որպես «տաղանդավոր, տիրապետում է նկարչի համար անհրաժեշտ ընկալունակությանը և լիովին նվիրել է իրեն նկարչի ծանր պայմաններին»։


== Ծանոթագրություններ ==
Դինոզավրերի արշավը

Դինոզավրերի արշավը (անգլ.՝ March of the Dinosaurs), 2011 թվականին նկարահանված անգլիական լիամետրաժ մուլտֆիլմ։ Սյուժեով նման է «Զբոսանքներ դինոզավրերի հետ» հեռուստասերիալին, և ըստ էության, վերջինիս սփին-օֆֆն է։ Բրիտանիայում պրեմիերան կայացել է 2011 թվականի ապրիլի 23-ին, DVD ձևաչափով թողարկվել է 2011 թվականի մայիսի 27-ին։


== Սյուժե ==
Մուլտֆիլմի գործողությունները տեղի են ունենում մոտ 70 միլիոն տարի առաջ` կավճի ժամանակաշրջանում, Հյուսիսային Ամերիկայի տարածքում։ Դրա հիմնական հերոսները երկու երիտասարդ դինոզավրեր են. Սպի մականունով էդմոնտոզավրը և տրոոդոն Պետչը։ Մինչև հիմա նրանց կյանքը հիմնականում անհոգ էր անցնում։ Սպին իր հարազատների հետ միասին ուտում էր խոտի բարակ կտորներ, իսկ Պետչը որսում էր փոքր կենդանիներ։ Եվ ահա բևեռային ամառն ավարտվում է, և երկու երիտասարդների կյանքը կտրուկ փոխվում է։ Էդմոնտոզավրերը երկար ճանապարհորդության են մեկնում հարավային հողեր՝ այնտեղ անցկացնելու ձմեռային ամիսները։ Սպին մեկնում է նրանց հետ։ Ընդհակառակը, Պետչը և նրա հարազատները մնում են հյուսիսային հողերում, որտեղ նրանք պետք է հաղթահարեն երկար բևեռային գիշերը։
Ճանապարհին Սպին հետ է մնում իր ընտանիքից։ Այժմ նա ստիպված է լինում հոգ տանել իր մասին և որոնել դեպի հարավ ճանապարհը։ Բացի այդ, նրան է հետապնդում չար գորգոզավրը։


== Ֆիլմում ցուցադրված դինոզավրերեի և այլ կնեդանիների ցանկ ==
Էդմոնտոզավրեր
Տրորոդներ
Էդմոնտոններ
Կետցալկոատլներ
Խասմոզավրեր
Պաղիրինոզավրեր
Ալբերտոզավրեր
Գորգոզավրեր
Պրոգնատոդոններ
Դիդելֆոդոններ


== Հետաքրքիր փաստեր ==
Մուլտֆիլմում ցուցադրված իրադարձությունները հիմնված են Կանադայի հյուսիս-արևմուտքում անցկացված հնէաբանական ուսումնասիրությունների տվյալների վրա։
Մուլտֆիլմը թողարկվել է «Impossible Pictures» ստուդիայի կողմից, որը երկար ժամանակ մասնագիտացել է դինոզավրերի և նախապատմական այլ կենդանիների մասին ֆիլմերի վրա (այնտեղ նկարահանվել են «Արշավներ դինոզավրերի հետ միասին», «Ճշմարտություն մարդասպան դինոզավրերի մասին», «Նախապատմական այգի» և այլ վավերագրական շարքեր, ինչպես նաև` «Յուրյան ժամանակաշրջանի հարթակ» ֆանտաստիկ հեռուստասերիալը)։


== Ծանոթագրություններ ==


== Արտաքին հղումներ ==
http://archosaurmusings.wordpress.com/2011/04/24/a-review-of-march-of-the-dinosaurs/
https://web.archive.org/web/20110530021025/http://www.memorabletv.com/global/uk-tv/march-of-the-dinosaurs/
https://www.futurecompetitions.com/marchofthedinosaurs/Default.asp Archived 2012-03-31 at the Wayback Machine.
March of the Dinosaurs(անգլ.) ֆիլմը Internet Movie Database կայքում
Beady Eye

Beady Eye, անգլիական ալտերնատիվ ռոք խումբ։ Կազմավորվել է 2009 թվականին, խմբի անդամները՝ վոկալիստ Լիամ Գալահերը, կիթառահար՝ Գեմ Արշեր և Էնդի Բել, և թմբկահար Քրիս Շարոք, Oasis խմբի անդամներն էին խմբում։ 2013 թվականին Kasabian խմբի բաս կիթառահար Ջեյ Մելերը միանում է խմբին։ Նրանք թողարկեցին Different Gear, Still Speeding (2011) և BE (2013) երկու ստուային ալբոմ։ Beady Eye խումբը ընդունեց Oasis խմբի բազմաթիվ երկրպագուների։ Q թերթը նրանց դեբյուտաին ալբոմը համարեց բոլորից լավը, (What’s the Story) Morning Glory? ալբոմներից հետո, որոնց վրա աշխատել էր Լիամը։


== Պատմություն ==
Beady Eye խմբում ընդգրկված էին Լիամ Գալահերը, Գեմ Արչերը, Էնդի Բելը և Քրիս Շերոքը, որոշ ժամանակ հետո եղան խմբի անդամները։ Ջեֆ Բուտտոնը և Մետ Ջոնսը խմբի բաս կիթառահարներն էին։
The Sunday թերթի հարցազրույցի ժամանակ Լիամ Գակահերը ասել է, որ՝ Beady Eye խումբը ավելի լավն է, քան Oasis-ը, նա տեղեկացրեց որ խումբը նվագում է ռոք-ն-ռոլ ոճում, իսկ Oasis խումբը փոփ խումբ էր։
Խումբը սկսեց նոր ձայնագրություններ անել 2009 թվականի նոյեմբերին։ Նրանց առաջին սինգլը՝ Bring The Light, թողարկվել է 2010 թվականի նոյեմբերի 15-ին, այն տեղադրված էր իրենց կայքում նոյեմբերի 9-ին, սկզբնական օրերին սինգլը բեռնվել էր ավելի քան 350․000 անգամ։ Սինգլը բրիտանական հիթ շքերթում զբաղեցնում էր 61-րդ տեղը։
Երկրորդ պրոմո Singlfour letter word ալբոմը լույս է տեսել 2010 թվականի դեկտեմբերի 26-ին և հասանելի է դարձել NME.com-ում, խումբը հայտնվում է New Musical Express-ի կազմին։
Խմբի երրորդ ալբոմը դեբյուտային ալբոմը լույս է տեսել 2011 թվականի հուլիսի 18-ին։ 2011 թվականի հուլիսին խումբը ձայնագրում է Blue Moon երգը։


== Beady Eye Records ==
Beady Eye Records, ձայնագրության լեյբլ, ստեղծված է խմբի համար, որ ունենան իրենց մատերիալը Մեծ Բրիտանիայում։ Խմբի դեբյուտային ալբոմները Different Gear, Still Speeding ձայնագրվել են Beady Eye Records լեյբլով։


== Սկավառակագրություն ==


=== Ալբոմներ ===
Different Gear, Still Speeding (2008 թվականի փետրվարի28)
BE (2013 թվականի հունիսի 10)


=== Սինգլներ ===
Bring the Light (2010 թվական, նոյեմբերի 22)
Four Letter Word (2010 թվական, դեկտեմբերի 26)
The Roller (2011 թվական, հունվարի 24)


== Խմբի անդամներ ==
Լիամ Գալահեր — վոկալ, կիթառ միայն (ստուդիայում) (2009-2014)
Կոլին Արչեր — կիթառ, բաս-կիթառ, ստաղնաշարային, բեք վոկալ (2009-2014)
Էնդի Բելլ — կիթառ, բաս-կիթառ, ստեղնաշարային, բեք-վոկալ (2009-2014)
Քրիս Շերոկ — հարվածային (2009-2014)
Ջեյ Մալեր — բաս-կիթառ (2013-2014)


=== Սեսիոն երաժիշտներ ===
Ջեֆ Բուտոն — բաս-կիթառ (համերգներին) (2011-2013)
Մետ Ջոնս — ստեղնաշարային (համերգներին) (2010-2014)
Փոլ Արտուրս — ռիթմ կիթառ (2013)


== Ծանոթագրություններ ==


== Արտաքին հղումներ ==
Գլխավոր կայք Archived 2014-07-05 at the Wayback Machine.
Beady Eye Թվիթթերում
Beady Eye  էջը Յություբ տեսահոսթինգում
Ժուրբինցի (գյուղ, Կազատինի շրջան)

Անվան այլ կիրառումների համար տե՛ս՝ ԺուրբինցիԺուրբինցի (ուկրաիներեն՝ Журбинці), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1741 թվականին։
2001 թվականի տվյալներով Ժուրբինցի գյուղում բնակվում էր 705 մարդ։ Բնակավայրը զբաղեցնում է 4,27 կմ² տարածք։ Բնակչության խտությունը կազմում էր 165,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիինսկի (գյուղ, Ստերլիտամակսկի շրջան)

Մարիինսկի (ռուս.՝ Мариинский, բաշկիրերեն՝ Мариинский), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 906 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խրիստոֆանովա

Խրիստոֆանովա  (ռուս.՝ Христофанова), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վոնգոդա գետի աջ ափին՝ 31 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինա գետն է՝ մինչև Փոքր Հյուսիսային Դվինայի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025520
Հիդրոլոգիական ուսումնասիրությունների կոդը - 103002552
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոոբուկա

Ռոոբուկա (էստ․՝ Roobuka), գյուղ Էստոնիայի Հարյումաա նահանգի Սակու շրջանում։
2011 թվականի տվյալներով գյուղում բնակվում էր 407 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիխոնովո (գյուղ, Գուս-Խրուստալնի շրջան)

Անվան այլ կիրառումների համար տե՛ս՝ ՏիխոնովոՏիխոնովո (ռուս.՝ Ти́хоново), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 124 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Post War Dream

«The Post War Dream» (թարգմ․՝ «Հետպատերազմյա  երազանք»), բրիտանական Pink Floyd պրոգրեսիվ-ռոք խմբի երգը «The Final Cut» ալբոմից (1983 թվական)։


== Երգի մասին ==
Երգի ներածության մեջ հնչում է մեքենայի ռադիո, որը փոխվում է մի ալիքից մյուսը, և այն կարելի է տեսնել «The Final Cut» կարճամետրաժ ֆիլմում.


== Կառուցվածք ==
Երգը տևում է 3 րոպե և բաղկացած է բազմաթիվ ձայնային էֆեկտներից, ինչպիսիք են թիավարող նավակները և այն ալբոմի բնորոշ ճիչերը, որի կազմում այն թողարկվել է։ Երաժշտությունն ինքնին լուռ սկսվում է ֆիսհարմոնիայից և Ուոթերսի խլացված վոկալից, բացի նվագախմբային որոշ գործիքների հնչյուններից։ Այն անցնում է ավելի բարձր, ավելի թատերական հատվածի, որտեղ գերակշռում են էլեկտրական կիթառները։ Այս հատուկ մասի ընթացքում Ուոթերսը սկսում է բղավել, ինչը միանշանակ հակադրվում է երգի նախորդ մասի ընթացքում երգելու նրա ձևին։
Առաջին մասի մեղեդին խիստ հիշեցնում է Ջոն Փրայնի 1971 թվականի «Sam Stone» երգը պատերազմի վետերանի ողբերգական ճակատագրի մասին։ Երկու երգերն էլ ունեն նույն ակորդի հաջորդականությունը, գործիքավորումը և մեղեդին։ Դրանք նույնիսկ գրված են նույն տոնայնությամբ (ֆա մաժոր)։


== Ձայնագրության մասնակիցներ ==
Ռոջեր Ուոթերս - վոկալ, բաս, ակուստիկ կիթառ, ձայնային էֆեկտներ
Դեյվիդ Գիլմոր - կիթառ
Նիք Մեյսոն - հարվածային գործիքներ
Մայքլ Քեյմեն - ֆիսհարմոնիա


== Ծանոթագրություններ ==
Խլորակա

Խլորակա (հուն․՝ Χλώρακα), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 3.201 մարդ։ Տեղակայված է Պաֆոս քաղաքից 3 կմ դեպի հյուսիս։


== Ժողովրդագրություն ==


== Ծանոթագրություններ ==
Դեցիմոս Լաբերիոս

Դեցիմոս Լաբերիոսը (մ.թ.ա. 106/105 - մ.թ.ա. 43 թթ.) հռոմեացի էկվեների և միմերի հեղինակ է եղել։ Նա հավանաբար եղել է սուր մտքի տեր մի մարդ, որը գրել է պարզապես իր հաճույքի համար։ Մ. թ. ա. 46 թվականին Հուլիոս Կեսարը հրամայել է նրան հասարակական մրցույթում մրցել դերասան Պուբլիլիոս Սիրոսի հետ։ Լաբերիոսը խոսել է վերջին 60 տարիների վատ և քայքայիչ լինելու մասին ու նաև որոշ դիտողություններ է արել դիկտատորին՝ Հուլիոս Կեսարին։ Չնայած նրան որ Կեսարը հաղթանակը շնորհել է Սիրոսին, նա Լաբերիոսին դարձրել է էկվեստոր։


== Ծանոթագրություններ ==
Խիրիշեն գյուղի փայտե եկեղեցի

Սուրբ Տիրամոր վերափոխման եկեղեցի (մոլդ.՝ Biserica de lemn din Hirișeni), փայտե ուղղափառ եկեղեցի, կառուցվել է 1642 թվականին, մոլդովական Խիրիշեն գյուղում։ Այժմ եկեղեցին Քիշնևի Գյուղի թանգարանի ցուցանմուշ է։ Քիշնևում կա ևս մեկ Սուրբ Տիրամոր վերափոխման եկեղեցի։


== Պատմություն ==
Եկեղեցին կառուցվել է 1642 թվականին Խիրիշեն գյուղի բնակիչների կողմից և ի սկզբանե գտնվել է ոչ թե այդ գյուղում, այլ Խիրժաուկա գյուղի վանքում։ 1821 թվականին վանքը տեղափոխվել է այլ վայր, իսկ եկեղեցին քանդվել է և տեղափոխվել Խիրիշեն, որտեղ այն գործել է ինչև 1928 թվականը, երբ այնտեղ կառուցվել է քարե վանք։ Հին եկեղեցին շարունակվել է օգտագործվել որպես հոգեհանգստի ծեսերի անցկացման վայր։
21-րդ դարի սկզբին շենքը շատ վատ դրության մեջ էր։ Այն չուներ տանիք, փայտե պատերը վնասվել էին անձրևից և ձյունից։ Քիշնևի ազգագրության թանգարանը գյուղի բնակիչների հետ բանակցություններ է սկսել` եկեղեցին մայրաքաղաք տեղափոխելու վերաբերյալ։ Ի վերջո բնակիչները համաձայնել են, և 2009 թվականին վանքը մասնատվել է և տեղափոխվել Քիշնև, որտեղ սկսվել են վերականգնման աշխատանքները։
Վերականգնողները ձգտել են պահպանել այնքան նախնական տարրեր, որքան հնարավոր կլիներ, այդ պատճառով նրանք օգտագործել են փայտե յուրօրինակ իրեր ու մշակել են դրանք հատուկ նյութերով` դիմացկություն ապահովելու համար։ Տանիքը նորից է կառուցվել։
2011 թվականին եկեղեցին օծվել է Սուրբ Տիրամոր վերափոխման անունով։ Սա Մոլդովայի Հանրապետության հնագույն կրոնական հուշարձանն է, ինչպես նաև` երկրի ամենամեծ փայտե եկեղեցին` 27 մետր բարձրությամբ։ Ազգագրության թանգարանի քարտուղղար Վարվարա Բուզիլեն հայտարարել է, որ եկեղիցն իր տեսակով միակն է Մոլդովայի Հանարպետությունում (2011 թվականի տվյալներով)։ Նա նշել է. «Եկեղեցու հյուսիսային մոլդովական ոճն այն նմանեցնում է Բուկովինայի եկեղեցիներին։ Ներկայումս մենք այս տեսակի երկրորդ եկեղեցին չունենք»։ Հայտնի է նմանատիպ ևս մեկ եկեղցու գոյության մասին, որը, սակայն, քանդվել է 1980-ական թվականներին։


== Պատկերասրահ ==


=== Հին եկեղեցու քանդում ===

		
		
		
		


=== Վերականգնում ===

		
		
		
		


=== Օծման ծիսակատարություն ===

		
		
		
		


=== Եկեղեցին այսօր ===

		
		
		
		
		
		
		
		


== Ծանոթագրություններ ==


== Արտաքին հղումներ ==
Старинная деревянная церковь Успения Пресвятой Богородицы (Кишинев) // ortodox.md
Աստերոիդների ցանկ (56101-56200)

Աստերոիդների ցանկ (56001-56100)  • Աստերոիդների ցանկ  • Աստերոիդների ցանկ (56201-56300)
 Աստերոիդների ցանկ (56001-56100)  • Աստերոիդների ցանկ  • Աստերոիդների ցանկ (56201-56300)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Ադդա (գետ)

Ադդա (իտալերեն՝ Adda, Addua), գետ հյուսիսային Իտալիայում, Պո գետի ձախ վտակը։ Սկզիբ է առնում Ալպերից՝ Շվեյցարիայի սահմանի մոտ, և հոսում Կոմո լիճ։ Կրեմոնայից մի քանի կիլոմետր հոսանքին հակառակ միանում է Պո գետին։ Երկարությունը 313 կմ է, գետի ավազանից ամենաբարձր կետը Լա Սեդլան է՝ 4020 մ բարձրության վրա։ Գետի երկայնքով գտնվում են Բորմիո, Սոնդրիո, Բելաջո, Լեքո (երկուսն էլ Կոմո լճի վրա) և Լոդի քաղաքները։


== Ընթացք ==
Ադդա գետի իրական աղբյուրը գտնվում է փխրուն հարթավայրում՝ որոշ լճերի տարածքում, իսկ ծավալը ընդլայնվել է մի քանի փոքր հոսքերի միավորման արդյունքում Ռետիյան Ալպերի Բորմիո քաղաքի մոտ։
Այնտեղից սկզբում հոսում է հարավ-արևմուտք, հոսելով Վալտելինա հովտով՝ անցնում Տիրանո կոմունայով, որտեղ Պոսկիավինո գետը մնում է աջ ափին։ Իր առաջին կես հատվածի պատճառով Ադդան հյուսիսային Իտալիայի արևելքից արևմուտք հոսող միակ մեծ գետն է։ Հյուսիսից թափվում է Կոմո լիճը՝ ձևավորելով դրա մեծ մասը։ Լեքոյի հարավարևելյան մասով անցնելով Լոմբարդիայի հարթավայրը՝ ձախ կողմից միանում է Բրեմբո և Սերիո գետերին և մոտ 240 կմ հոսելով՝ Կրեմոնայի մոտ միանում Պո գետին:

1377 թվականին կառուցված Տրեցո սուլ Ադդա միջնադարյան կամուրջը 72 մետր կամարի լայնությամբ համարվում է համաշխարհային ռեկորդ՝ նախքան կամրջային շինարարության մեջ մետաղի ներմուծումը։
Ադդա գետի ստորին հոսանքը նախկինում հանդիսացել է սահման Վենետիկի հանրապետության և Միլան կոմսության միջև մինչև 1454 թվականի Լոդիի հաշտության համաձայնագիրը. նրա ափերին են տեղի ունեցել մի շարք կարևոր մարտեր, որոնցից հատկանշական է Լոդիի ճակատամարտը, որտեղ Նապոլեոնը 1796 թվականին հաղթել է ավստրիացիներին։ Մի շարք մարտեր են տեղի ունեցել նաև Կասանո դ’Ադա և այլ բնակավայրերի մոտ։


== Ծանոթագրություններ ==
Օրդակ

Օրդակ, լճակ Հայկական լեռնաշխարհում, Կուր գետի ակունքի շբջանում, Արդահան քաղաքից 25 կմ հարավ, Արփաշեն գյուղի կողմում։


== Ծանոթագրություններ ==
Ֆլյասովո

Ֆլյասովո (ռուս.՝ Флясово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուոսեկա շրջան (Մինեսոտա)

Ուոսեկա շրջան (անգլ.՝ Waseca County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,096 կմ² է, բնակչությունը՝ 19,526 մարդ (2000 թ. տվյալներով)։ Շրջկենտրոնն է Ուոսեկա բնակավայրը։ Կազմավորվել է 1857 թ.։
Լատիշովկա (գյուղ, Կոլոմակի շրջան)

Անվան այլ կիրառումների համար տե՛ս՝ ԼատիշովկաԼատիշովկա (ուկրաիներեն՝ Латишівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1825 թվականին։
2001 թվականի տվյալներով Լատիշովկա գյուղում բնակվում էր 31 մարդ։ Բնակավայրը զբաղեցնում է 0,415 կմ² տարածք։ Բնակչության խտությունը կազմում էր 74,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուժոր

Բուժոր ( ռուս.` Бужор), խուտոր Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ։ Գտնվում է Անապայից 14 կմ հարավ-արևելք, ծովի մակարդակից 125 մ բարձրության վրա։


== Բնակչությունը ==
Խուտորում բնակվում են ռուսներ և հայեր։ Համաձայն 2002 թվականի հաշվառումների, այնտեղ ապրում էր 508 մարդ, իսկ 2010 թվականին խուտորն ուներ արդեն 487 բնակիչ։
Բուժորում առկա են տարրական դպրոց, ակումբ, մանկապարտեզ և բուժկայան։


== Ծանոթագրություններ ==
Հաունսհայմ

Հաունսհայմ  (գերմ.՝ Haunsheim), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1564 մարդ (ըստ 2010 թվականի դեկտեմբերի 31-ի)։ Տարածքը կազմում է 17.79 կմ²։ Պաշտոնական կոդ՝ 09 7 73 137։


== Պատկերասրահ ==

		
		


== Ծանոթագրություններ ==
Միջազգային սովորութային իրավունք

Միջազգային սովորութային իրավունքի (լատ․ Ius consuetudinis, անգլ․ Customary International Law) ուսումնասիրության առարկան սովորույթի սկզբունքն է միջազգային իրավական հարաբերություններում։ Ինչպես իրավունքի և պայմանագրերի ընդհանուր սկզբունքները, սովորույթը նույնպես հանդիսանում է միջազգային իրավունքի հիմնական աղբյուր Արդարադատության միջազգային դատարանի, Միավորված ազգերի կազմակերպության և նրա անդամ պետությունների համար։
Միջազգային սովորութային իրավունքը սկզբունքորեն ընդունելի է աշխարհի շատ երկրների կառավարությունների համար, թեպետ կան նաև տարակարծություններ նրանում առկա օրենքների առնչությամբ։


== Միջազգային սովորութային իրավունքի ճանաչումը ==
Արդարադատության միջազգային դատարանի Կանոնադրության 38-րդ հոդվածի 1-ին մասի (բ) կետի համաձայն` միջազգային սովորութային իրավունքը սահմանվում է որպես "ընդհանուր գործառնություն, որը սովորույթի ուժով ընդունելի է որպես օրենք։"
Տարբեր պետություններ ճանաչում են միջազգային սովորութային իրավունքի տարբեր կողմեր։ Նրանցից մի քանիսը, որպես միջազգային հանրության կողմից ընդունվող անբեկանելի իրավունքներ, ունեն բարձրագույն պարտավորությունների (jus cogens) ուժ, մինչդեռ կան շատ ուրիշ սկղբունքներ, որոնց սահմանափակ թվով պետություններ են հետևում։ Պետությունների համար միջազգային սովորութային իրավունքը որպես կանոն ունի պարտադիր ուժ՝ անկախ ներպետական օրենսդրության կամ ստորագրված կամ վավերացված միջազգային պայմանագրերի մեջ ամրագրված լինելու փաստից։
Jus cogens
Միջազգային հանրության կողմից որպես անբեկանելի նորմ ընդունվող միջազգային իրավունքի հիմնարար սկզբունք, որի հիմքում ընկած են բնական իրավունքի սկզբունքները։ Վերջիններիս հակասող ցանակացած օրենք համարվում է առոչինչ։ Դրա օրինակներ են միջազգային հանցագործությունները․ ստրկություն, խոշտանգումներ, ցեղասպանություններ, պատերազմական ագրեսիա կամ մարդկութան դեմ հանցագործություններ թույլ տվող պետությունները համարվում են միջազգային սովորութային իրավունքը խախտող սուբյեկտներ։


=== Միջազգային սովորութային իրավունքի ամրագրումը իրավական ակտերում ===
Միջազգային սովորութային իրավունքի շատ սկզբունքներ ամրագրված են պայմանագրերում կամ տարբեր երկրների ազգային օրենսդրության մեջ։
Պատերազմի օրենքներն ու սովորույթները սահմանված են Հաագայի 1899 թ․ և 1907 թվականի կոնվենցիաներով, Ժնևի կոնվենցիայով և միջազգային այլ պայմանագրերով, սակայն այդ փաստաթղթերը պատերազմական իրավիճակների դեպքում չեն երաշխավորում իրենցում ամրագրված բոլոր սկզբունքների և պահանջների բացարձակ կիրառում։


===== Լռությունը որպես համաձայնություն =====
Միջազգային պայմանագրի կամ իրավական նորմի հանդեպ պարտավորություն ստանձնելու համար պետությունները որպես կանոն պետք է տան իրենց համաձայնությունը։ Սակայն միջազգային սովորութային իրավունքում առկա նորմերի պարագայում դա պարտադիր պահանջ չէ։
Սան Ջորջո լա Մոլարա

Սան Ջորջո լա Մոլարա (իտալերեն՝ San Giorgio la Molara), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3178 մարդ, բնակչության խտությունը կազմում է 49 մարդ/կմ²։ Զբաղեցնում է 65 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0824 988311
Պաշտոնական կայք՝ http://sangiorgiolamolara.asmenet.it/ Archived 2010-03-27 at the Wayback Machine.


== Արտաքին հղումներ ==
http://sangiorgiolamolara.asmenet.it/ Archived 2010-03-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ապտեհեր

Ապտեհեր, ձոր Հայկական լեռնաշխարհում, Խարբերդի գավառում։ Այդ ձորով է հոսում Եփրատը իր մեջ Արածանին ընդունելուց անմիջապես հետո։


== Ծանոթագրություններ ==
Լա Ռեդորտ

Լա Ռեդորտ (ֆր.՝ La Redorte), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1124 մարդ, բնակչության խտությունը` 83.32 մարդ/կմ²։ Բնակավայրը զբաղեցնում է 13.49 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 110 կմ արևմուտք, Կարկասոն քաղաքից` 25 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 570 աշխատունակ (15-64 տարեկան)  բնակիչ, որոնցից ակտիվ էին 397-ը, իսկ ոչ ակտիվները` 173։ Ակտիվության ցուցանիշը կազմում է 69,6 %։ 397 աշխատունակ մարդկանցից աշխատել է 341 անձ (180 տղամարդ և 161 կին)։ Գործազուրկ են եղել 56 անձ (25 տղամարդ և 31 կին)։ 173 անաշխատունակներից 37-ը եղել են աշակերտներ կամ ուսանողներ, 84-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(1369) Օստանինա

(1369) Օստանինա (անգլ.՝ Ostanina), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 27-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 3,116266 ա. մ., առավելագույնը մոտենում է 2,4558 ա. մ. հեռավորության վրա և հեռանում 3,7768 ա. մ.։ Արեգակի շուրջ մեկ ամբողջական պտույտ է կատարում 2009,33 երկրային օրվա ընթացքում, իր ուղեծրով շարժվելով միջինում 0,179165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1369) Օստանինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաքսեն Անսբախ

Զաքսեն Անսբախ (գերմ.՝ Sachsen bei Ansbach), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Բնակչությունը 3241 մարդ է (ըստ 2010 թվականի դեկտեմբերի 31-ի)։ Տարածքը 20,95 կմ² է։ Պաշտոնական կոդ՝ 09 5 71 196։
Կոմունան ստորաբաժանվում է 4 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Աստերոիդների ցանկ (308601-308700)

Աստերոիդների ցանկ (308501-308600)  • Աստերոիդների ցանկ  • Աստերոիդների ցանկ (308701-308800)
 Աստերոիդների ցանկ (308501-308600)  • Աստերոիդների ցանկ  • Աստերոիդների ցանկ (308701-308800)
Թեփուկավորներ

Թեփուկավորներ (լատ.՝ Squamata), սողունների ժամանակից 4 կարգերից ամենամեծը, որը ներառում է օձերին, մողեսներին, ինչպես նաև քիչ հայտնի ամֆիսբենաներին կամ երկգնացներին։ Ներառում է ավելի քան 10000 տեսակ և թռչունների հետ կազմում է հավասար ողնաշարավորների՝ ամենամեծ բազմազանությունը ունեցող խումբը ճառագայթալողակ ձկներից հետո։ Այս կարգի կենդանիները լայն տարածում ունեն ողջ աշխարհում՝ մայրցամաքներում և կղզիներում։ Բացակայում են բևեռային և մերձբևեռային տարածաշրջաններում։ Թեփուկավորների կարգի ներկայացուցիչների մարմինը վերևից պատված է եղջրային թեփուկներով և վահանիկներով։ Ունեն շարժուն քառակուսի ոսկոր, որը թույլ է տալիս շարժել վերին ծնոտը։ Գանգի շարժունությունը հատկապես լավ է զարգացած օձերի մոտ։ Թեփուկավորների չափերն ունեն ամենից մեծ տատանումը ժամանակակից զավրոպսիդների շարքում․ թզուկ գեկոնի (Sphaerodactylus ariasae) չափերը կազմում են 16 մմ, կոմոդյան վարանի (Varanus komodoensis), կանաչ անակոնդայի (Eunectes murinus) և ցանդավոր պիթոնի (Python reticulatus), չափերը կարող են հասնել մինչև 3,13, 5,21 և 6,95 մ համապատասխանաբար։ Ոչնչացած մազոզավրներն ունեցել են ավելի մեծ չափեր, երբեմն՝ մինչև 17 մետր կամ ավելի։


== Կառուցվածք ==
Մարմինը վերևից պատված է եղջրային թեփուկներով, վահանիկներով և հատիկներով։ Քառակուսի ոսկորը սովորաբար գանգի հետ միացված է շարժուն։ Քունքային աղեղներից պահպանված է միայն վերինը, կամ դա էլ է բացակայում։ Ատամները ամրացված են ծնոտների վերին նաև ներքին մակերևույթներին և ունեն ակրոդոնտալ կամ պլևրոդոնտալ տիպ։ Ողերը ամֆիցելային կամ պարացելային են։ Խաչաձև ողերը, եթե դրանք արտահայտված են, 2-3 հատ են։ Կողերն ունեն մեկ գլխիկ։ Փորային կողերը բացակայում են կամ ապաճած են։ Յակոբսոնի օրգանը սովորաբար լավ է զարգացած։ Զուգավորման օրգանը զույգ է։ 


== Դասակարգում ==
Ավանդաբար թեփուկայինների կարգը բաժանվում է 3 ենթակարգերի.

Օձերի ենթակարգ (Serpentes),
Ամֆիսբենաների կամ երկգնացների ենթակարգ (Amphisbaenia),
Մողեսների ենթակարգ (Lacertilia)։Երբեմն առանձնացվում է ևս մեկ լրացուցիչ ենթակարգ.

Քամելեոնների ենթակարգ (Chamaeleonia)։Այսպիսով մողեսների ենթակարգը ստեղծել է պարաֆիլետիկ խումբ, քանի որ առանձնացել են օձերից ու ամֆիսբենաներից, որոնք, համաձայն գենետիկական հետազոտությունների, մողեսների որոշ խմբերին ավելի մոտ են, քան մյուսներին։ Մոլեկուլային կենսաբանության տվյալները հնարավորություն են տալիս կարգը բաժանել մի քանի մոնոֆիլետիկ գծերի, չնայած տարբեր հետազոտությունների արդյունքում կատարվում են տարբեր դասակարգումներ։ Թեփուկավորների առավել ժամանակակից ֆիլոգենետիկ ծառն ունի հետևյալ տեսքը.
Վերջին մոլեկուլային բոլոր հետազոտությունները ցույց են տվել, որ թեփուկավորների մի քան իխմբեր կազմում են Toxicofera, որ ներառում է այդ կարգի ժամանակակից տեսակների մեծ մասը (շուրջ 60%)։ Այն միավորում է Anguimorpha (վարաններ և այլն), Iguania (քամելեոն, իգուանաներ, ագամաներ և այլն) և Ophidia (օձեր) խմբերը։


== Ծանոթագրություններ ==


== Գրականություն ==


== Արտաքին հղումներ ==
Palaeos.com: Squamata
Me to We

«Me to We», առևտրային ընկերություն, որը հիմնադրվել է 2008 թվականին սոցիալական ձեռնարկատերեր Քրեյգ և Մարկ Կիլբուրգերների կողմից։ «Me to We» կազմակերպության եկամուտների կեսը բաժին է ընկնում նրանց կողմից ավելի վաղ ստեղծված «Ազատություն երեխաներին» կազմակերպությանը, որը օգնություն է ցուցաբերում զարգացող երկրների երեխաներին։


== Պատմություն ==
Կիլբուրգեր եղբայրները որոշեցին ստեղծել նմանատիպ ընկերություն Էկվադորից վերադառնալուց հետո, որտեղ նրանք կամավոր կերպով մասնակցում էին աղքատ համայնքի համար դպրոցի կառուցման աշխատանքներին։ «Me to We» կազմակերպությունը ծագել է «Leaders Today» կազմակերպությունից, որը եղբայրները հիմնադրել էին 2000 թվականին կամավոր գործուղումների կազմակերպման համար։
«Me to We» կազմակերպությունը ներկայանում է որպես սոցիալապես պատասխանատու կենսակերպը խրախուսող բրենդ։ Կամավորական կազմակերպությունից բացի ընկերությունը զբաղվում է էկոլոգիապես մաքուր և զարգացող երկրների բնակիչների արտադրած ապրանքների վաճառքով, ինչպիսիք են հագուստն ու զարդերը։
«Me to We» կազմակերպության վաստակած եկամուտների կեսը գնում է ընկերության զարգացմանը, մյուս կեսը՝ Կիլբուրգերների կողմից ավելի վաղ ստեղծված «Ազատություն  երեխաներին» կազմակերպությանը, որը զարգացող երկրներում օգնում է երեխաներին։
2008 թվականին եղբայրները հրատարակել են «Me to We: Finding Meaning in a Material World» գիրքը` կամավորականության և սոցիալապես պատասխանատու կենսակերպի վերաբերյալ իրենց տեսակետները բացատրելու համար։ Գրքի ստեղծմանը մասնակցել են հայտնի մարդիկ, այդ թվում՝ Օփրա Ուինֆրին, Ռիչարդ Գիրը և Դեսմոնդ Տուտուն։ «Me to We» կազմակերպության հետ կապի մասին հայտարարած այլ հայտնի մարդկանց թվում են Նինա Դոբրևը, Քեթի Փերրին, Սելենա Գոմեսը և Դեմի Լովատոն։


== Ծանոթագրություններ ==


== Արտաքին հղումներ ==
Պաշտոնական կայք
Լա Պուեբլանուևա

Լա Պուեբլանուևա (իսպ.՝ La Pueblanueva), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ Համայնքնը գտնվում է Լա-Խառա շրջանի կազմում։ Տարածքը զբաղեցնում է 122 կմ²։ Բնակչությունը 2350 մարդ (ըստ 2010 թվականի)։ Պրովիցիայի վարչական կենտրոնից հեռու է 68 կմ։


== Բնակչություն ==


== Ծանոթագրություններ ==


== Արտաքին հղումներ ==
Udalaren webgunea.(Իսպաներեն)
պաշտոնական կայք
Ալ-Հաֆֆայի գավառ

Ալ-Հաֆֆայի գավառ (արաբ․՝ منطقة الحفة‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Լաթակիայի մարզի 4 գավառներից մեկը։ Ըստ 2004 թվականի մարդահամարի Ալ-Հաֆֆայի գավառի բնակչությունը կազմում է 81 213 մարդ։ Գավառիի կենտրոնը Ալ-Հաֆֆա քաղաքն է։
Ալ-Հաֆֆայի գավառի տնտեսության կարևորագույն ոլորտը գյուղատնտեսությունն է։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։ Շատ են միջերկրածովյան անտառները, որոնք ձգվում են ալ-Նուսայրիայի լեռներն ի վեր։ 12-13-րդ դարերում գավառը կազմել է Տրիպոլիի կոմսության մասը։ Այստեղ է գտնվում Յունեսկոյի ժառանգություն համարվող Սալահ ալ-Դինի ամրոցը։ Սլինֆա քաղաքի մոտ շատ են լեռնային օգտակար հանածոների շերտերը։
Ալ-Հաֆֆայի գավառը կազմված է 4 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝

Այն ալ-Թինայի շրջան (արաբ․՝ ناحية عين التينة‎‎), կենտրոն՝ Այն ալ-Թինա, բնակչություն՝ 6 825 մարդ
Ալ-Հաֆֆայի շրջան (արաբ․՝ ناحية الحفة‎‎), կենտրոն՝ Ալ-Հաֆֆա, բնակչություն՝ 23 347 մարդ
Մուզեյրաայի շրջան (արաբ․՝ ناحية مزيرعة‎‎), կենտրոն՝ Մուզեյրաա, բնակչություն՝ 13 908 մարդ
Սլինֆայի շրջան (արաբ․՝ ناحية صلنفة‎‎), կենտրոն՝ Սլինֆա, բնակչություն՝ 19 518 մարդ
Քինսաբբայի շրջան (արաբ․՝ ناحية كنسبّا‎‎), կենտրոն՝ Քինսաբբա, բնակչություն՝ 17 615 մարդ


== Պատկերասրահ ==


== Ծանոթագրություններ ==
Մենեուզտամակ

Մենեուզտամակ (ռուս.՝ Менеузтамак, բաշկիրերեն՝ Мәнәүезтамаҡ), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 998 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Գոնչարով

Իվան Ալեքսանդրվիչ Գոնչարով (հունիսի 6 (18), 1812 կամ հունիսի 18, 1812(1812-06-18), Ուլյանովսկ, Ռուսական կայսրություն - սեպտեմբերի 15 (27), 1891, սեպտեմբերի 27, 1891(1891-09-27) կամ 1891, Սանկտ Պետերբուրգ, Ռուսական կայսրություն), ռուս գրող։


== Կենսագրություն ==
1831-1834 թվականներին սովորել է Մոսկվայի համալսարանի բանասիրական բաժնում։ 1852-1854 թվականներին «Պալլադա» ռազմանավով կատարել է շուրջերկրյա ճանապարհորդություն։ 1858 թվականին առանձին գրքով հրատարակել է «Պալլադա» առագաստանավը» ակնարկաշարը։ 1856 թվականին աշխատել է որպես գրաքննիչ, 1862-1863 թվականներին՝ «Սևեռնայա պոչտա» թերթի խմբագիր, 1863-1867 թվականներին՝ մամուլի խորհրդի անդամ։ 1839 թվականին գրել է «Երջանիկ սխալ», 1842 թվականին՝ «Իվան Սավվիչ Պոդժաբրին» վիպակները։ 1847 թվականին պարբերական մամուլում հրատարակել է «Սովորական պատմություն» վեպը։ Գրել է «Օբլոմով» (1859 թվական) և «Զառիթափ» (1869 թվական) վեպերը, որոնցով մտել է ռուս և համաշխարհայիև գրականություն՝ որպես քննադատական ռեալիզմի ականավոր ներկայացուցիչ։ Պրոբլեմատիկայով միմյանց հետ սերտ կապված այս վեպերը կարելի է դիտել որպես եռերգություն։ Նրա վեպերն աչքի են ընկնում վիպագրական վարպետությամբ, կենցաղի ռեալ պատկերումով։ Կերպարների ընդհանրացման ուժը հասնում է այն աստիճանի, որ «Օբլոմով» անունը դարձել է մի ամբողջ հասարակական երևույթի հոմանիշ։ 1869 թվականից ծավալել է գրաքննադատական գործունեություն։ Գրականության վերաբերյալ նրա հոդվածներից առանձնակի նշանակություն ունի «Միլիոն տառապանքներ» հոդվածը՝ նվիրված Ալեքսանդր Գրիբոյեդովի «Խելքից պատուհաս» կատակերգության մեկնաբանմանը։


== Ծանոթագրություններ ==
Սկրեպլևո (այլ կիրառումներ)

Սկրեպլևո, կարող է վերաբերել՝

Սկրեպլևո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Սկրեպլևո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Քարե հովիտ

Քարե հովիտ, 1977 թվականին «Հայֆիլմ» կինոստուդիայում նկարահանված հայկական ֆիլմ։ Ֆիլմը նկարահանվել է ԿՀ պատվերով, Մուշեղ Գալշոյանի «Բովտուն» վեպի էկրանավորումն է։


== Սյուժե ==
Սոցիալ-կենցաղային դրամա Արևմտյան Հայաստանից գաղթածների ժառանգների մասին, որոնք քարքարոտ հովտում նոր գյուղ են հիմնում։


== Դերերում ==
Արմա – Միհրան Քեչողլյան
Նազիկ – Անաիդա Աղաջանյան
Վարոս – Ռուդոլֆ Ղևոնդյան
Զանան – Արուս Ազնավուրյան
Սանթրո – Մհեր Մկրտչյան
Կիրակոս – Հ. Ավագյան
Երեմ – Ռաֆայել Սարոյան
Բագրատ – Արմեն Այվազյան
սովխոզի տնօրեն – Գուժ Մանուկյան
Արտուշ – Շահում Ղազարյան
Արև – Ջուլիետա Բաբայան
Ներսես – Ա. Հովհաննիսյան
Երեմի կինը – Լ. Ջիգարջյան


== Դրվագներում ==
Տ. Խաչատրյան, Ժ. Հակոբյան, Է. Վարդանյան, Կ. Գրիգորյան, Մ. Մելքոնյան, Լեոնարդ Սարկիսով


== Նկարահանող խումբ ==
Սցենարի հեղինակ - Մուշեղ Գալշոյան (Է. Տրոպինինի մասնակցությամբ)
Բեմադրող ռեժիսոր - Ալբերտ Մկրտչյան
Բեմադրող օպերատոր - Լևոն Աթոյանց
Բեմադրող նկարիչ - Ռ. Աթոյան
Կոմպոզիտոր - Ջ. Տեր-Թադեւոսյան
Հնչյունային օպերատոր - Կ. Կուրդիյան
Ռեժիսոր - Վ. Դանիելյան
Օպերատոր - Ս. Սարգսյան
Զգեսների նկարիչ - Կիրարինա Անդրանիկյան
Նկարիչ դիմահարդար - Խ. Զահալյան
Ռեժիսորի ասիստենտ - Ռ. Խոստիկյան
Օպերատորի ասիստենտ - Կ. Կյուրեղյան, Գ. Մելքոնյան
Ռեժիսորի օգնական - Ա. Օհանյան
Մոնտաժը - Վ. Միսակյան
Խմբագիր - Ս. Սարուխանյան, Մ. Ստամբոլցյան
Տնօրեն - Մ. Ղամբարյան


== Ծանոթագրություններ ==
Լիննամյաե (գյուղ, Սիմեռպալու շրջան)

Անվան այլ կիրառումների համար տե՛ս՝ ԼիննամյաեԼիննամյաե (էստ․՝ Linnamäe), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 82 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)